CELEX: E2019C0004
Language: mt
Date: 2019-02-06 00:00:00
Title: Deċiżjoni tal-Awtorità ta' Sorveljanza tal-EFTA Nru 004/19/COL tas-6 ta' Frar 2019 li temenda, għall-mitt u r-raba' darba, ir-regoli proċedurali u sostantivi fil-qasam tal-għajnuna mill-Istat [2019/1008]

20.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 163/110
               
            
         DEĊIŻJONI TAL-AWTORITÀ TA' SORVELJANZA TAL-EFTA Nru 004/19/COL
         tas-6 ta' Frar 2019
         li temenda, għall-mitt u r-raba' darba, ir-regoli proċedurali u sostantivi fil-qasam tal-għajnuna mill-Istat [2019/1008]
         L-AWTORITÀ TA' SORVELJANZA TAL-EFTA (“l-Awtorità”),
         Wara li kkunsidrat:
         il-Ftehim dwar iż-Żona Ekonomika Ewropea (“il-Ftehim ŻEE”), b'mod partikolari l-Artikoli 61 sa 63 u l-Protokoll 26,
         il-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja (“il-Ftehim dwar is-Sorveljanza u l-Qorti”), u b'mod partikolari l-Artikolu 24 u l-Artikolu 5(2)(b),
         Billi:
         Skont l-Artikolu 24 tal-Ftehim dwar is-Sorveljanza u l-Qorti, l-Awtorità għandha ddaħħal fis-seħħ id-dispożizzjonijiet tal-Ftehim ŻEE li jikkonċernaw l-għajnuna mill-Istat.
         Skont l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità toħroġ avviżi jew linji gwida dwar kwistjonijiet indirizzati fil-Ftehim ŻEE, jekk dan il-Ftehim jew il-Ftehim dwar is-Sorveljanza u l-Qorti jipprevedi dan b'mod speċifiku jew jekk l-Awtorità tikkunsidra li jkun meħtieġ.
         Il-Kapitolu dwar l-assigurazzjoni ta' kreditu għall-esportazzjoni għal żmien qasir (1) fil-Linji Gwida dwar l-Għajnuna mill-Istat tal-Awtorità ta' Sorveljanza tal-EFTA skada fil-31 ta' Diċembru 2018.
         Il-Kapitolu jikkorrispondi mal-Komunikazzjoni mill-Kummissjoni Ewropea (“il-Kummissjoni”) lill-Istati Membri dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-assigurazzjoni ta' kreditu għall-esportazzjoni għal żmien qasir (2), li wkoll skada fil-31 ta' Diċembru 2018.
         Fid-19 ta' Diċembru 2018 il-Kummissjoni ppubblikat Komunikazzjoni lill-Istati Membri dwar l-estensjoni tal-Komunikazzjoni dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-assigurazzjoni ta' kreditu għall-esportazzjoni għal żmien qasir sal-31 ta' Diċembru 2020 (3).
         L-estensjoni ġiet adottata mill-Kummissjoni fid-dawl tal-ħtieġa tal-kontinwità u ċ-ċertezza tad-dritt fit-trattament tal-għajnuna mill-Istat fil-qasam tal-assigurazzjoni ta' kreditu għall-esportazzjoni għal żmien qasir. L-estensjoni allinjat ukoll id-data tal-iskadenza ta' dawk il-linji gwida ma' dawk tal-maġġoranza tal-linji gwida dwar l-għajnuna mill-Istat f'konformità mal-programm dwar il-modernizzazzjoni tal-għajnuna mill-Istat. Barra minn hekk, minħabba nuqqas ta' kapaċità ta' assigurazzjoni jew riassigurazzjoni li tkopri l-esportazzjonijiet lejn il-Greċja, il-Kummissjoni ddeċidiet li testendi t-tneħħija temporanja tal-Greċja mil-lista ta' pajjiżi ta' riskju kummerċjabbli sal-31 ta' Diċembru 2019.
         Għandha tiġi żgurata l-applikazzjoni uniformi tar-regoli taż-ŻEE dwar l-għajnuna mill-Istat fiż-Żona Ekonomika Ewropea skont l-objettiv tal-omoġeneità stabbilit fl-Artikolu 1 tal-Ftehim ŻEE. Sabiex jiġi żgurat approċċ konsistenti fl-istrumenti kollha ta' għajnuna mill-Istat, b'kunsiderazzjoni tal-ħtieġa għall-kontinwità u ċ-ċertezza tad-dritt fit-trattament tal-għajnuna mill-Istat fil-qasam tal-assigurazzjoni ta' kreditu għall-esportazzjoni għal żmien qasir, u biex tiġi żgurata l-applikazzjoni uniformi tar-regoli dwar l-għajnuna mill-Istat fiż-Żona Ekonomika Ewropea, il-Kapitolu tal-Linji Gwida tal-Awtorità dwar l-Għajnuna mill-Istat dwar l-assigurazzjoni ta' kreditu għall-esportazzjoni għal żmien qasir jenħtieġ li jerġa' jiġi adottat.
         Wara li kkonsultat mal-Kummissjoni Ewropea,
         Wara li kkonsultat mal-Istati tal-EFTA,
         ADOTTAT DIN ID-DEĊIŻJONI:
         
            Artikolu 1
            Il-Kapitolu tal-Linji Gwida tal-Awtorità dwar l-Għajnuna mill-Istat dwar l-assigurazzjoni ta' kreditu għall-esportazzjoni għal żmien qasir jiġi adottat mill-ġdid b'effett mill-1 ta' Jannar 2019 bl-emendi li ġejjin:
            
                        —
                     
                     
                        L-ewwel sentenza tal-paragrafu 40 tal-Kapitolu dwar l-assigurazzjoni ta' kreditu għall-esportazzjoni għal żmien qasir fil-Linji Gwida dwar l-Għajnuna mill-Istat tal-Awtorità ta' Sorveljanza tal-EFTA għandha tinqara kif ġej:
                        (40) L-Awtorità se tapplika l-prinċipji stabbiliti f'dawn il-Linji Gwida sal-31 ta' Diċembru 2020.
                     
                  
                        —
                     
                     
                        Il-Greċja se titneħħa temporanjament mil-lista ta' pajjiżi b'riskju kummerċjabbli fl-Anness tal-Kapitolu dwar l-assigurazzjoni ta' kreditu għall-esportazzjoni għal żmien qasir fil-Linji Gwida dwar l-Għajnuna mill-Istat tal-Awtorità ta' Sorveljanza tal-EFTA sal-31 ta' Diċembru 2019.
                     
                  
         
            Artikolu 2
            L-unika verżjoni awtentika ta' din id-Deċiżjoni hija dik bil-lingwa Ingliża.
         
         
            Deċiżjoni meħuda fi Brussell, fis-6 ta' Frar 2019.
            
               
                  Għall-Awtorità tas-Sorveljanza tal-EFTA
               
               Bente ANGELL-HANSEN
               
                  Il-President
               
               
                  Membru tal-Kulleġġ Responsabbli
               
               Frank J. BÜCHEL
               
                  Membru tal-Kulleġġ
               
               Högni KRISTJÁNSSON
               
                  Membru tal-Kulleġġ
               
               Carsten ZATSCHLER
               
                  Kontrofirmatarju bħala Direttur, Affarijiet Legali u Eżekuttivi
               
            
         
         
            (1)  ĠU L 343, 19.12.2013, p. 54 u s-Suppliment taż-ŻEE Nru 71, 19.12.2013, p. 1, para. 40.
         
            (2)  ĠU C 392, 19.12.2012, p. 1, para. 40.
         
            (3)  ĠU C 457, 19.12.2018, p. 9.